El Ruanda el xe on paexe sensa sbochi sol mar e el se cata inte l’Africa Sentrałe a est del Congo e a sud de l’Uganda. EL confina anca co Burundi e Tanzania. El Ruanda el xe ono de i Stati africani pi picenini, co 26.338 km². El Ruanda el xe tuto conpreso so n’altipian cuerto da savane e da coline ora disbocà. A nord se cata i Monti Virunga, na cadena de volcani che la continua verso el Congo e l’Uganda, che i toca i 4.507 metri de altitudine, punto pi alto del Ruanda. El teritorio el se divide tra i basini del Fiume Congo e del Fiume Nilo. Anca se el paexe nol xe rico de àcua come el vicino Congo , se cata el Lago Kivu e fiumi de na serta inportanza – Kagera e Ruzizi.